PLINY: NATURAL HISTORY 



66 Tigrim Hyrcani et Indi ferunt, animal velocitatis 

 tremendae, et maxime cognitae dum capitur totus 

 eius fetus, qui semper numerosus est. ab insidiante 

 rapitur equo quam maxime pernici, atque in recentes 

 subinde transfertur. at ubi vacuum cubile reperit 

 feta (maribus enim subolis cura non est) fertur 

 praeceps odore vestigans. raptor adpropinquante 

 fremitu abicit unum ex catulis. tollit illa morsu et 

 pondere etiam ocior acta remeat iterumque conse- 

 quitur, ac subinde donec in navem regresso inrita 

 feritas saevit in litore. 



67 XXVI. Camelos inter armenta pascit oriens, 

 quarum duo genera, Bactriae et Arabiae, differunt, 

 quod illae bina habent tubera in dorso, hae singula et 

 sub pectore alterum cui incumbant : dentium superi- 

 ore ordine ut boves carent in utroque genere. omnes 

 autem iumentorum ministeriis dorso funguntur atque 

 etiam equitatus in proeliis ; velocitas infra equos.^ 



68 sed cuique mensura sicuti vires ; nec ultra adsuetum 

 procedit spatium, nec plus instituto onere recipit. 

 odium adversus equos gerunt naturale. sitim et 

 quadriduo tolerant, implenturque cum bibendi 

 occasio est et in praeteritum et in futurum, obturbata 

 proculcatione prius aqua : aliter potu non gaudent. 

 vivunt quinquagenis annis, quaedam et centenis; 



^ Detlefsen : inter equos (ut equos Mayhoff). 



5° 



